I 1993 meldte Bosnia-Hercegovina seg på Eurovision Song Contest sammen med seks andre land fra den tidligere østblokken. For å holde deltakertallet nede, krevde Den europeiske kringkastingsunion at de syv nye landene måtte gjennom en egen forhåndskvalifisering, kalt (Kvalifisering til Millstreet). De tre beste i kvalifiseringen ville få en plass i Eurovision Song Contest. Bosnia-Hercegovina ble nummer to i kvalifiseringen og sikret seg dermed en plass i finalen i 1993. miniatyr|Bosnia-Hercegovina deltok nesten årlig fra 1993 til 2012. Her med artisten Laka i Beograd i 2008. De første deltakelsene til Bosnia-Hercegovina var preget av den blodige krigen som herjet landet i 1990-årene. Landets første deltaker, Fazla, og resten av den bosniske delegasjonen måtte på dramatisk vis måtte ta seg ut av Sarajevo for å kunne komme til Irland. Sarajevo var på denne tiden under beleiring. Under avstemningen i Eurovision Song Contest samme år måtte arrangørene bruke satellittforbindelse for å få kontakt med den bosniske juryen, siden telefonnettet var nede i store deler av landet.